
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1373 

29 Μαίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Αύξηση της τακτικής μηνιαίας εισφοράς ασφαλισμέ¬ 
νων του Ταμείου Πρόνοιας Κατωτέρων Πληρω¬ 
μάτων Εμπορικού Ναυτικού (ΤΠΚΠΕΝ) κατά πο¬ 


σοστό 40%. 1 

Σύσταση Κέντρου Πρώτης Υποδοχής Λέσβου στο 
Δήμο Λέσβου. 2 


Έναρξη λειτουργίας του Εθελοντικού Πυροσβεστικού 
Κλιμακίου στη Δ.Κ. Ψαχνών του Δήμου Διρφύων - 
Μεσσαπίων της Περιφέρειας Στερεός Ελλάδος. 3 
Έγκριση του Ειδικού Κανονισμού Λιμένα Θεσσαλονί¬ 
κης με αριθμό 65 «Τροποποίηση/συμπλήρωση δι¬ 
ατάξεων του Ειδικού Κανονισμού Λιμένα Θεσσα¬ 
λονίκης με αριθμό 59». 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. ΔIΑΠ/4852/1713/ 
Π10/5/137/Ε/Ν.3299/04/11-09-2013 απόφαση του Πε¬ 
ριφερειάρχη Κρήτης που δημοσιεύτηκε στο ΦΕΚ 


τεύχος Β' 2329/17.09.2013. 5 

ΑΠΟΦΑΣΕΙ Σ 

Αριθμ. Φ.80000/9964/400 (1) 


Αύξηση της τακτικής μηνιαίας εισφοράς ασφαλισμέ¬ 
νων του Ταμείου Πρόνοιας Κατωτέρων Πληρωμάτων 
Εμπορικού Ναυτικού (ΤΠΚΠΕΝ) κατά ποσοστό 40%. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 β και της παρ. 2 του αρθρ. 18 
του Ν.Δ. 3737/1957 (168 Α') «Περί Ταμείου Πρόνοιας Κατω¬ 
τέρων Πληρωμάτων Εμπορικού Ναυτικού», όπως ισχύουν. 

2. Τις διατάξεις της παρ. 1 του άρθρου 213 του 
Ν. 4072/2012 (86 Α') με τις οποίες εντάχθηκε το ΤΠΚΠΕΝ 
υπό την εποπτεία του Υπουργείου Εργασίας, Κοινωνικής 
Ασφάλισης και Πρόνοιας. 

3. Τ ις διατάξεις των άρθρων 48, 51, 52 και 90 του «Κώ¬ 
δικα νομοθεσίας για την Κυβέρνηση και τα Κυβερνητικά 
όργανα», που κυρώθηκε με το άρθρο πρώτο του Π.δ/τος 
63/2005 «Κωδικοποίηση της νομοθεσίας για την Κυβέρ¬ 
νηση και τα Κυβερνητικά Όργανα» (98 Α'). 


4. Τ ις διατάξεις του Π.δ/τος 85/2012 (141 Α') «Ιδρυση 
και μετονομασία Υπουργείων, μεταφορά και κατάργηση 
υπηρεσιών», όπως τροποποιήθηκε με το Π.Δ. 88/2012 
(143 Α') «Τροποποίηση του Π.δ/τος 85/2012 «Ίδρυση και 
μετονομασία Υπουργείων, μεταφορά και κατάργηση 
Υπηρεσιών». 

5. Τις διατάξεις του Π.δ/τος 86/2012 (141 Α') «Διορισμός 
Υπουργών, Αναπληρωτών Υπουργών και Υφυπουργών». 

6. Τις διατάξεις του Π.δ/τος 333/1997 (229 Α') «Περι¬ 
ορισμός συναρμοδιοτήτων κατά την έκδοση Υπουργι¬ 
κών Αποφάσεων σε θέματα αρμοδιότητας Υπουργεί¬ 
ου Εμπορικής Ναυτιλίας και τροποποίηση του π.δ/τος 
184/1998 (96 Α')». 

7. Την γνώμη του Δ.Σ. του ΤΠΚΠΕΝ, η οποία διατυ¬ 
πώθηκε στις υπ’ αριθμ. 9/6-9-2013 και 16/4-12-2013 Συ¬ 
νεδριάσεις του. 

8. Την αριθ. 132116/27-5-2013 «Μελέτη κατά πρόβλεψη 
της οικονομικής κατάστασης του Ταμείου Πρόνοιας 
Κατωτέρων Πληρωμάτων Εμπορικού Ναυτικού» της Δ/ 
νσης Αναλογιστικών Μελετών, Στατιστικής και Παρα¬ 
γωγικότητας του Ταμείου. 

9. Τη γνώμη του Συμβουλίου Κοινωνικής Ασφάλισης 
(ΣΚΑ) όπως διατυπώθηκε στην αριθμ. 11/27-3-2014 συ¬ 
νεδρίασή του. 

10. Το από 17-9-2013 Μνημόνιο Κατανόησης μεταξύ 
του Υπουργείου Εργασίας, Κοινωνικής Ασφάλισης και 
Πρόνοιας και του ΤΠΚΠΕΝ. 

11. Τα υπ’ αριθμ. ΦΤΠΚΠΕΝ/42614/375/17-12-2013 και 
39845/162/25-11-2013 έγγραφα της Γεν. Δ/νσης Οικο¬ 
νομικών Υπηρεσιών και του Τμήματος Αναλογιστικών 
Μελετών του Υπουργείου Εργασίας, Πρόνοιας και Κοι¬ 
νωνικών Ασφαλίσεων αντιστοίχως. 

12. Το γεγονός, ότι από τις διατάξεις αυτής της από¬ 
φασης, δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

«Η τακτική μηνιαία εισφορά των ασφαλισμένων στο 
Ταμείο Πρόνοιας Κατωτέρων Πληρωμάτων Εμπορικού 
Ναυτικού (Τ.Π.Κ.Π.Ε.Ν.), αυξάνεται από 1.1.2014, κατά πο¬ 
σοστό 40%.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 4.2/2624 (2) 

Σύσταση Κέντρου Πρώτης Υποδοχής Λέσβου στο 
Δήμο Λέσβου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α. Του άρθρου 8 του Ν. 3907/2011 «Ιδρυση Υπηρεσίας 
Ασύλου και Υπηρεσίας Πρώτης Υποδοχής, προσαρμογή 
της ελληνικής νομοθεσίας προς τις διατάξεις της Οδη¬ 
γίας 2008/115/ΕΚ «σχετικά με τους κοινούς κανόνες και 
διαδικασίες στα κράτη - μέλη για την επιστροφή των 
παρανόμως διαμενόντων υπηκόων τρίτων χωρών» και 
λοιπές διατάξεις» (Α' 7), όπως τροποποιήθηκε και ισχύει 
με το άρθρο 110 του Ν. 4172/2013 (Α' 167) και τα άρθρα 
121 -122 του Ν. 4249/2014 (Α' 73). 

β. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κωδικο- 
ποιήθηκε με το άρθρο πρώτο του Π.Δ. 63/2005 (Α' 98). 

γ. Του Π.Δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141), όπως 
τροποποιήθηκε και ισχύει. 

δ. Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141), όπως τροπο¬ 
ποιήθηκε και ισχύει. 

ε. Του Π.Δ. 113/2010 «Ανάληψη υποχρεώσεων από του 
Διατάκτες» (Α' 194). 

στ. Της υπ’ αριθμ. Υ48 από 9-7-2012 απόφασης του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα» 
(Β' 2105). 

ζ. Του Π.Δ. 102/2012 «Οργάνωση και Λειτουργία Υπηρε¬ 
σίας Πρώτης Υποδοχής στο Υπουργείο Δημόσιας Τάξης 
και Προστασίας του Πολίτη» (Α' 169), όπως τροποποιή¬ 
θηκε και ισχύει με το άρθρο 110 του Ν. 4172/2013 (Α' 167) 
και τα άρθρα 121 -122 του Ν. 4249/2014 (Α' 73). 

2. Την υπ' αριθμ. Φ.900/123/265 2124/Σ. 1457/09-07-2013 
εγκριτική απόφαση του Γενικού Επιτελείου Στρατού/ 
Διεύθυνση Υποδομής /1β και το συνημμένο σε αυτή, από 
28/05/2013, τοπογραφικό διάγραμμα. 

3. Το υπ’ αριθμ. ΤΠ8/2034/14-04-2014 έγγραφο της Υπη¬ 
ρεσίας Πρώτης Υποδοχής περί βεβαίωσης πιστώσεων 
για το ΚΕΠΥ Λέσβου για το έτος 2014 από τον κρατικό 
προϋπολογισμό. 

4. Το γεγονός ότι από τις διατάξεις της παρούσας 
απόφασης προκαλείται ετήσια δαπάνη σε βάρος του 
κρατικού προϋπολογισμού ύψους 1.500.000,00 € περίπου, 
η οποία για το τρέχον έτος θα ανέλθει στο ποσό των 
1.368.590,00 € περίπου. Η ανωτέρω δαπάνη για το τρέ¬ 
χον έτος θα καλυφθεί, κατά το ποσό των 725.590,00 € 
από τις εγγεγραμμένες πιστώσεις του ειδικού φορέα 
43-640 και κατά το ποσό των 643.000,00 € από τις πι¬ 
στώσεις του Προϋπολογισμού Δημοσίων Επενδύσεων, 
ειδικού φορέα 43-860, ΣΑΕ 050/2,Έργο 2013ΣΕ05020005. 
Για κάθε επόμενο έτος, η προκαλούμενη δαπάνη έτσι 
όπως αυτή θα προσδιορίζεται από τα εγκεκριμένα τε¬ 
χνικά δελτία του Ταμείου Εσωτερικής Ασφάλειας, θα 
βαρύνει τις πιστώσεις του Προϋπολογισμού Δημοσίων 
Επενδύσεων, ειδικού φορέα 43-860, ΣΑΕ 050/2. Τυχόν 
υπολειπόμενο ποσό, για την κάλυψη λειτουργικών δαπα¬ 
νών του ΚΕΠΥ θα βαρύνει τις εγγεγραμμένες πιστώσεις 


του Τακτικού Προϋπολογισμού του Υπουργείου Δημό¬ 
σιας Τάξης και Προστασίας του Πολίτη (Ε.Φ. 43-640) 
εντός των προβλεπόμενων ορίων δαπανών στο πλαίσιο 
υλοποίησης του Μ.Π.Δ.Σ. 2013-2016, όπως ισχύει σήμερα, 
και όπως αναμένεται να ψηφιστεί για το διάστημα 2014- 
2018, αποφασίζουμε: 

1. Συνίσταται Κέντρο Πρώτης Υποδοχής (ΚΕ.Π.Υ.) Λέ¬ 
σβου, δυναμικότητας 180 ατόμων, με έδρα τη Δημοτική 
Κοινότητα Μόριας, της Δημοτικής Ενότητας Μυτιλήνης, 
του Δήμου Λέσβου, σε οριοθετημένη έκταση εμβαδού 
7.388,69τ.μ. εντός της παραχωρηθείσας έκτασης εμβα¬ 
δού 46.588,25 τ.μ. η οποία αποτελεί τμήμα του Στρατο¬ 
πέδου «Παραδέλλη» στη θέση Πουριά- Μαρμαρά- Μό¬ 
ρια Μυτιλήνης, όπως η έκταση αυτή εμφαίνεται στο 
από 28 Μάίου 2013 τοπογραφικό διάγραμμα, το οποίο 
είναι συνημμένο στην υπ’ αριθμ. Φ.900/123/265 2124/Σ. 
1457/09-07-2013 εγκριτική απόφαση του Γενικού Επιτε¬ 
λείου Στρατού/Διεύθυνση Υποδομής /1β. 

2. Καθορίζουμε ως τοπική αρμοδιότητα του ΚΕ.Π.Υ. 
Λέσβου τις Περιφέρειες Βορείου και Νοτίου Αιγαίου. 

3. Κατανέμουμε στο Κέντρο Πρώτης Υποδοχής Λέ¬ 
σβου τις εξής θέσεις προσωπικού Περιφερειακών Υπη¬ 
ρεσιών Υπηρεσίας Πρώτης Υποδοχής: 

α. 3 θέσεις κατηγορίας ΠΕ Διοικητικού - Οικονομικού 
β. 2 θέσεις κατηγορίας ΠΕ Ιατρών Γ ενικής Ιατρικής ή 
Παθολογίας 

γ. 1 θέση κατηγορίας ΠΕ Ψυχολόγων 

δ. 1 θέση κατηγορίας ΠΕ Κοινωνικών Λειτουργών 

ε. 3 θέσεις κατηγορίας ΤΕ Κοινωνικών Λειτουργών 

στ. 5 θέσεις κατηγορίας ΤΕ Νοσηλευτών 

ζ. 8 θέσεις κατηγορίας ΔΕ Διοικητικού - Λογιστικού 

η. 1 θέση κατηγορίας ΔΕ Τεχνικών Υδραυλικών 

0. 2 θέσεις κατηγορίας ΔΕ Οδηγών 

1 .1 θέση κατηγορίας ΔΕ Τεχνικών Ηλεκτρολόγων. 

4. Οι αρμοδιότητες του ΚΕ.Π.Υ. Λέσβου είναι αυτές που 
ορίζονται στα άρθρα 8 και επόμενα του Π.Δ. 102/2012 
(Α' 169), όπως τροποποιήθηκε και ισχύει. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2014 

ΟΥ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΟΙΚΟΝΟΜΙΚΩΝ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΣΤΑΪΚΟΥΡΑΣ ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 
-♦- 

Αριθμ. 24213 Φ.101.4 (3) 

Έναρξη λειτουργίας του Εθελοντικού Πυροσβεστικού 
Κλιμακίου στη Δ.Κ. Ψαχνών του Δήμου Διρφύων - 
Μεσσαπίων της Περιφέρειας Στερεός Ελλάδος. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 
Έχοντας υπόψη: 

1. Τις διατάξεις του άρθρου 27 του Ν. 4029/2011 «Εθε¬ 
λοντισμός στο Λιμενικό Σώμα - Ελληνική Ακτοφυλακή 
και στο Πυροσβεστικό Σώμα και άλλες διατάξεις» (ΦΕΚ 
245/22-11-2011 τ.Α') όπως συμπληρώθηκε και τροποποι¬ 
ήθηκε με το άρθρο 99, παρ. 5 και 7 του Ν.4249 (ΦΕΚ 
73/24-03-2014 τ.Α'). 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19295 


2. Τις διατάξεις του άρθρου 4, παρ. 10β του Ν.3511/2006 
«Αναδιοργάνωση του Πυροσβεστικού Σώματος, ανα¬ 
βάθμιση της αποστολής του και άλλες διατάξεις» (ΦΕΚ 
258/27-11-2006 τ.Α') όπως αντικαταστάθηκε με το άρθρο 
66 του Ν. 4249 (ΦΕΚ 73/24-03-2014 τ.Α'). 

3. Την υπ’ αριθμ. ΕΜ/2/178/15-04-2014 απόφαση του 
Υπουργού Δημόσιας Τάξης και Προστασίας του Πολίτη 
«Μεταβίβαση της άσκησης αρμοδιοτήτων για θέματα 
του Πυροσβεστικού Σώματος από τον Υπουργό Δημό¬ 
σιας Τάξης και Προστασίας του Πολίτη στον Γενικό 
Γραμματέα Πολιτικής Προστασίας και σε υπηρεσια¬ 
κά όργανα του Πυροσβεστικού Σώματος» (ΦΕΚ 1008/ 
23-4-2014 τ.Β'). 

4. Την υπ’ αριθμ. 51341 οικ. Φ.101.4/10-12-2013 απόφαση 
Υπουργού Δημόσιας Τάξης και Προστασίας του Πολίτη 
(ΦΕΚ 3294/24-12-2013 τ.Β'). 

5. Την υπ’ αριθμ. 1289/05-5-2014 αναφορά της ΠΕ.ΠΥ.Δ. 
Στερεός Ελλάδος με την οποία προτείνεται η έναρξη 
λειτουργίας του Εθελοντικού Πυροσβεστικού Κλιμακίου 
στη Δ.Κ. Ψαχνών του Δήμου Διρφύων - Μεσσαπίων της 
Περιφέρειας Στερεός Ελλάδος. 

6. Το γεγονός ότι από τις διατάξεις της παρούσας δεν 
προκύπτει επί πλέον δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε ως ημερομηνία έναρξης λειτουργίας, του 
Εθελοντικού Πυροσβεστικού Κλιμακίου στη Δ.Κ. Ψα¬ 
χνών του Δήμου Διρφύων - Μεσσαπίων της Περιφέρειας 
Στερεός Ελλάδος, την ημερομηνία δημοσίευσης της 
παρούσας στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2014 
Ο Αρχηγός 

ΒΑΣΙΛΕΙΟΣ ΠΑΠΑΓΕΩΡΓΙΟΥ 

-♦- 

Αριθ. Φ.514.2/2014/Σχ.1830 (4) 

Έγκριση του Ειδικού Κανονισμού Λιμένα Θεσσαλονί¬ 
κης με αριθμό 65 «Τροποποίηση/συμπλήρωση δια¬ 
τάξεων του Ειδικού Κανονισμού Λιμένα Θεσσαλονί¬ 
κης με αριθμό 59». 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις 

α) Της περίπτωσης β' του άρθρου 156 του Κώδικα 
Δημοσίου Ναυτικού Δικαίου που κυρώθηκε με το άρθρο 
μόνον του Ν.Δ. 187/1973 (Α' 261), όπως τροποποιήθηκε 
και ισχύει. 

β) Του Ν. 3922/2011 «Σύσταση Αρχηγείου Λιμενικού 
Σώματος-Ελληνικής Ακτοφυλακής και άλλες διατάξεις» 
(ΑΓ 35), όπως τροποποιήθηκε και ισχύει. 

γ) Της περίπτωσης (β) της παραγράφου 6 του άρθρου 
23 του Π.Δ. 67/2011 «Οργάνωση των Υπηρεσιών του Λι¬ 
μενικού Σώματος - Ελληνικής Ακτοφυλακής» (Α' 149). 

δ) Του άρθρου 5 του Π.Δ. 85/2012 «Ίδρυση και μετο- 
νομασία Υπουργείων, μεταφορά και κατάργηση υπηρε¬ 
σιών» (Α' 141), όπως αντικαταστάθηκε από το άρθρο 1 
του Π.Δ. 94/2012 (Α' 149) και το άρθρο 3 του Π.Δ. 98/2012 
(Α' 160). 

ε) του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102). 


στ) του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

ζ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.Δ. 63/2005 (Α' 98). 

2. Τον αριθμ. 59 Ειδικό Κανονισμό Λιμένα Θεσσαλο¬ 
νίκης (Β' 1677/2001), όπως έχει τροποποιηθεί με τους 
αριθμ. 60 (Β' 1148/2002), 62 (Β' 722/2003), 63 (Β' 704/2004) 
και 64 (Β' 1761/2010) όμοιους και ισχύει. 

3. Τον αριθμ. 65 Ειδικό Κανονισμό Λιμένα Θεσσαλονί¬ 
κης, ο οποίος υπεβλήθη με την αριθμ. Φ. 514.2/2014/ Σχ. 
1697/24-02-2014 αναφορά της Λιμενικής Αρχής Θεσσα¬ 
λονίκης με τις διατάξεις του οποίου ρυθμίζονται θέμα¬ 
τα που αφορούν στην εύρυθμη λειτουργία του λιμένα 
Θεσσαλονίκης. 

4. Την με αριθμ. Πρωτ. 73673(426)/20-2-2014 γνώμη 
Περιφερειάρχη Κεντρικής Μακεδονίας. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο πρώτο 

Εγκρίνουμε τον παρακάτω Ειδικό Κανονισμό Λιμένα 
Θεσσαλονίκης με αριθμ. 65 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΘΕΣΣΑΛΟΝΙΚΗΣ 
ΜΕ ΑΡΙΘΜΟ 65 

«Τροποποίηση/συμπλήρωση διατάξεων του Ειδικού 
Κανονισμού Λιμένα Θεσσαλονίκης με αριθμό 59» 

Ο ΚΕΝΤΡΙΚΟΣ ΛΙΜΕΝΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) Της περίπτωσης β' του άρθρου 156 του Κώδικα 
Δημοσίου Ναυτικού Δικαίου που κυρώθηκε με το άρθρο 
μόνον του ν.δ. 187/1973 (Α' 261), όπως τροποποιήθηκε 
και ισχύει. 

β) Του ν.δ. 444/1970 «Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας» (Α' 39). 

γ) Τ ου ν. 3922/2011 «Σύσταση Αρχηγείου Λιμενικού Σώ¬ 
ματος-Ελληνικής Ακτοφυλακής και άλλες διατάξεις» (Α' 
35), όπως τροποποιήθηκε και ισχύει. 

δ) Του άρθρου 5 του Π.Δ. 85/2012 «Ίδρυση και μετο- 
νομασία Υπουργείων, μεταφορά και κατάργηση υπηρε¬ 
σιών» (Α' 141), όπως αντικαταστάθηκε από το άρθρο 1 
του Π.Δ. 94/2012 (Α' 149) και το άρθρο 3 του Π.Δ. 98/2012 
(Α' 160). 

ε) Του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102). 

2. Τον αριθμ. 59 Ειδικό Κανονισμό Λιμένα Θεσσαλο¬ 
νίκης (Β' 1677/2001), όπως έχει τροποποιηθεί με τους 
αριθμ. 60 (Β' 1148/2002), 62 (Β' 722/2003), 63 (Β' 704/2004) 
και 64 (Β' 1761/2010) όμοιους και ισχύει. 

3. Τις διατάξεις του Π.Δ. 1337/1981 «Περί εγκρίσεως και 
θέσεως εις εφαρμογήν Κανονισμού περί ευσταθείας 
φορτηγών, ρυμουλκών και αλιευτικών πλοίων» (Α' 333). 

4. Την αριθμ. 4200/295/26-11-2013 διαταγή ΥΝΑ/ΚΕΕΠ/ 
ΔΜΚ. 

5. Το γεγονός ότι από τις διατάξεις του Κανονισμού 
αυτού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Ειδικό Κα¬ 
νονισμό Λιμένα: 

Άρθρο 1 
Όρια Ισχύος 

Ο Ειδικός αυτός Κανονισμός ισχύει στο Β-ΒΔ όρμο 
Θεσσαλονίκης, όπου βρίσκονται τα αγκυροβόλια φορ¬ 
τοεκφόρτωσης πετρελαιοειδών. 

Άρθρο 2 

Τροποποίηση/συμπλήρωση διατάξεων του Ειδικού 
Κανονισμού Άιμένα Θεσσαλονίκης με αριθμό 59 

1. Το άρθρο 2 του Ειδικού Κανονισμού Άιμένα Θεσσα¬ 
λονίκης με αριθμό 59 αντικαθίσταται ως ακολούθως: 

«Άρθρο 2 

Εφαρμογή 

1. Οι διατάξεις του Κανονισμού αυτού, εκτός εάν στις 
επί μέρους διατάξεις αυτού προβλέπεται διαφορετικά, 
εφαρμόζονται: 

α. Στα δεξαμενόπλοια (εφεξής Δ/Ξ) με ελληνική ή ξένη 
σημαία στα οποία διενεργούνται εργασίες φόρτωσης 
ή εκφόρτωσης από/σε εγκαταστάσεις φορτίων χύμα 
πετρελαίου ή χύμα υγρών χημικών (ή και των κατα¬ 
λοίπων τους) ή χύμα υγροποιημένων αερίων, καθώς 
και στις εγκαταστάσεις στις οποίες διενεργούνται οι 
εργασίες αυτές. 

β. Στις λάντζες που εκτελούν λεμβουχικές εργασίες 
πρόσδεσης και απόδεσης Δ/Ξ από θαλάσσης και είναι 
εφοδιασμένες με άδεια ή έγκριση δραστηριοποίησης 
λιμενικής Αρχής, σύμφωνα με τις ισχύουσες διατάξεις. 

γ. Στα ρυμουλκά λιμένα και ρυμουλκά επιφυλακής 
τα οποία είναι εφοδιασμένα με άδεια λιμενικής Αρχής 
για τη διενέργεια ρυμουλκικών εργασιών (πλοήγηση 
Δ/Ξ προς και από τα ναύδετα/αγκυροβόλια/νησίδα των 
εγκαταστάσεων πετρελαιοειδών και επιφυλακή των 
Δ/Ξ). 

2. Για την εφαρμογή του παρόντος Κανονισμού ως 
καβοδετική εργασία νοείται η εργασία πρόσδεσης και 
απόδεσης των κάβων των Δ/Ξ στα και από τα ναύδετα/ 
αγκυροβόλια/νησίδα των εγκαταστάσεων πετρελαιο¬ 
ειδών.» 

2. Το άρθρο 3 του Ειδικού Κανονισμού Αιμένα Θεσ¬ 
σαλονίκης με αριθμό 59 αντικαθίσταται ως ακολούθως: 

«Άρθρο 3 

λειτουργία αγκυροβολιών 

1. Επιτρέπεται η παράλληλη χρήση των αγκυροβολιών 
των ΕΑ.ΠΕ. Α.Ε. (παλαιού-προϊόντων και νέου-αργού). 
Κατά την διάρκεια εκτέλεσης χειρισμών πρόσδεσης Δ/Ξ 
στο παλαιό αγκυροβόλιο των ΕΑ.ΠΕ. Α.Ε. (προϊόντων), 
θα διακόπτεται η εκφόρτωση πλοίου που εκφορτώνει 
στο νέο αγκυροβόλιο των ΕΑ.ΠΕ. Α.Ε. (αργού). 

2. Απαγορεύεται η παράλληλη χρήση των αγκυροβο¬ 
λιών των ΕΑ.ΠΕ. Α.Ε. (παλαιού-προϊόντων) και ΜΑΜΙϋ 
ΟΙί-ύΕΤ ΟΙΙ_ (παλαιό και νέο) εφόσον το Δ/Ξ που είναι 
προσδεδεμένο στο αγκυροβόλιο ΜΑΜΙΘ ΟΙΕ-ϋΕΤ ΟΙΙ_ 
(παλαιό) έχει ολικό μήκος άνω των 140 μ. 

3. Απαγορεύεται η προσέγγιση-πρόσδεση Δ/Ξ στο 
αγκυροβόλιο ΜΑΜΙϋ ΟΙΕ-ϋΕΤ ΟΙΙ_ (νέο) εφόσον υπάρχει 
ήδη προσδεδεμένο Δ/Ξ στο αγκυροβόλιο των ΕΑ.ΠΕ. Α.Ε. 
(παλαιό-προϊόντων), εκτός εάν επικρατεί άπνοια ή άνε¬ 
μοι Δ-ΒΔ έντασης μέχρι 5 ΒΕΑυΡΟΒΤ.Όταν όμως υπάρ¬ 
χει προσδεδεμένο Δ/Ξ στο αγκυροβόλιο της ΜΑΜΙϋ ΟΙΙ_- 
ϋΕΤ ΟΙΙ_ (νέο), επιτρέπεται η προσέγγιση-πρόσδεση Δ/Ξ 
στο αγκυροβόλιο των ΕΑ.ΠΕ. Α.Ε. (παλαιό-προϊόντων). 


4. Απαγορεύεται η παράλληλη χρήση των αγκυροβολι¬ 
ών της ΕΚΟ Α.Β.Ε.Ε. (πρώην Α.Ε.Ε.Π. Γ. ΜΑΜΙΔΑΚΗΣ ΚΑΙ 
ΣΙΑ) και ΒΡ 011 ΗΕΙ_Ι_Α3 Α.Ε., εφόσον το Δ/Ξ που έχει 
προσδεθεί ή πρόκειται να προσδεθεί στα ναύδετα της 
ΒΡ 011 ΗΕΙ_Ι_Α8 Α.Ε. έχει ολικό μήκος άνω των 120 μ. 

5. Απαγορεύεται η παράλληλη χρήση των αγκυροβο¬ 
λιών της ΕΚΟ Α.Β.Ε.Ε. και ΕΑ.ΠΕ. Α.Ε. (παλαιό), εφόσον 
το Δ/Ξ που έχει προσδεθεί ή πρόκειται να προσδεθεί 
στα ναύδετα της ΕΚΟ Α.Β.Ε.Ε. έχει ολικό μήκος άνω 
των 190 μ. 

6. Ολα τα ανωτέρω θα εφαρμόζονται με ευθύνη-μέ- 
ριμνα των υπευθύνων φορτοεκφόρτωσης των εγκατα¬ 
στάσεων και με απαρέγκλιτη εφαρμογή του άρθρου 11 
παρ. 1 του Γ ενικού Κανονισμού Λιμένων αριθμ. 18, που 
εγκρίθηκε με την αριθμ. 3131.1/01/99/07-01-1999 απόφαση 
ΥΕΝ (ΒΊ2/1999).» 

3. Το άρθρο 4 του Ειδικού Κανονισμού Λιμένα Θεσ¬ 
σαλονίκης με αριθμό 59 αντικαθίσταται ως ακολούθως: 

«Άρθρο 4 

Χωρητικότητες δεξαμενοπλοίων - 
Καιρικές συνθήκες - Ρυμουλκά επιφυλακής 

1. Απαγορεύεται η πραγματοποίηση χειρισμών προ¬ 
σέγγισης ή απομάκρυνσης (πλοήγηση) Δ/Ξ προς και από 
τα ναύδετα/αγκυροβόλια/νησίδα των εγκαταστάσεων 
πετρελαιοειδών, με ένταση ανέμων άνω των πέντε (05) 
της κλίμακας ΒοαυίοΓί. Η απαγόρευση αυτή δεν ισχύει 
στις περιπτώσεις που επιβάλλεται η ταχεία έξοδος Δ/Ξ 
λόγω " έκτακτης ανάγκης. 

2. Αμέσως μετά την πρόσδεση Δ/Ξ στα ναύδετα/αγκυ- 
ροβόλια/νησίδα των εγκαταστάσεων πετρελαιοειδών, 
θα ορίζονται ρυμουλκά (εφεξής Ρ/Κ) επιφυλακής για 
έκαστο Δ/Ξ. Τα Ρ/Κ επιφυλακής που θα επιλέγονται για 
το σκοπό αυτό θα πρέπει να έχουν ελάχιστη ιπποδύ¬ 
ναμη ή εναλλακτικά ελάχιστη ελκτική δύναμη ως εξής: 

α) Για πλοία μέχρι 5.000 ΘΤ απαιτείται ένα (01) Ρ/Κ 
ισχύος 1.500 ΒΗΡ με ανοχή ± 10% είτε ελκτική δύναμη 
τουλάχιστον 18 Μετρικούς Τόνους. 

β) Γ ια πλοία από 5.001 μέχρι 10.000 ΘΤ απαιτείται ένα 
(01) Ρ/Κ ισχύος 2.000 ΒΗΡ με ανοχή ± 10% είτε ελκτική 
δύναμη τουλάχιστον 24 Μετρικούς Τόνους. 

γ) Γ ια πλοία από 10.001 μέχρι 15.000 ΘΤ απαιτείται ένα 
(01) Ρ/Κ ισχύος 2.200 ΒΗΡ με ανοχή ± 10% είτε ελκτική 
δύναμη τουλάχιστον 26 Μετρικούς Τ όνους. 

δ) Γ ια πλοία από 15.001 μέχρι 25.000 ΘΤ απαιτείται ένα 
(01) Ρ/Κ ισχύος 2.800 ΒΗΡ με ανοχή ± 10% είτε ελκτική 
δύναμη τουλάχιστον 34 Μετρικούς Τόνους. 

ε) Γ ια πλοία από 25.001 μέχρι 40.000 ΘΤ απαιτούνται 
δύο (02) Ρ/Κ συνολικής ισχύος 4.000 ΒΗΡ με ανοχή ± 
10% είτε συνολική ελκτική δύναμη τουλάχιστον 48 Με¬ 
τρικούς Τόνους. 

στ) Για πλοία από 40.001 μέχρι 55.000 ΘΤ απαιτού¬ 
νται δύο (02) Ρ/Κ συνολικής ισχύος 5.500 ΒΗΡ με ανοχή 
± 10% είτε συνολική ελκτική δύναμη τουλάχιστον 66 
Μετρικούς Τόνους. 

ζ) Για πλοία από 55.001 μέχρι 70.000 ΘΤ απαιτούνται 
δύο (02) Ρ/Κ συνολικής ισχύος 6.500 ΒΗΡ με ανοχή ± 
10% είτε συνολική ελκτική δύναμη τουλάχιστον 78 Με¬ 
τρικούς Τόνους. 

η) Για πλοία άνω των 70.001 ΘΤ απαιτούνται δύο (02) 
Ρ/Κ συνολικής ισχύος 7.500 ΒΗΡ με ανοχή ± 10% είτε 
συνολική ελκτική δύναμη τουλάχιστον 90 Μετρικούς 
Τ όνους. 

3. Για Δ/Ξ χωρητικότητας άνω των 25.001 <3Τ δεν θα 
συμμετέχει στην ομάδα των Ρ/Κ επιφυλακής, Ρ/Κ ιπ¬ 
ποδύναμης μικρότερης των 2.200 ΒΗΡ είτε ελκτικής 
δύναμης μικρότερης των 26 Μετρικών Τόνων. 

4. Απαγορεύεται η απομάκρυνση των Ρ/Κ επιφυλακής 
από τη θέση τους για οποιοδήποτε λόγο. Κατ’ εξαίρεση 
και σε περίπτωση που λόγω ανωτέρας βίας απαιτηθεί η 
μετακίνηση των Ρ/Κ επιφυλακής σε άλλο σημείο, αυτά 
θα πρέπει να αντικαθίστανται από άλλα Ρ/Κ πριν αποδε¬ 
σμευτούν, ανεξαρτήτως των απαιτήσεων που ορίζονται 
στην παράγραφο 2 του παρόντος άρθρου. 

5. Σε κάθε άλλη περίπτωση που απαιτηθεί η απομά¬ 
κρυνση των Ρ/Κ επιφυλακής, πλην της ανωτέρας βίας 
που περιγράφεται στην παράγραφο 4 του παρόντος 
άρθρου, θα προηγείται η διακοπή των εργασιών φορ¬ 
τοεκφόρτωσης του Δ/Ξ και η απόδεση αυτού από τις 
εγκαταστάσεις πετρελαιοειδών.» 

4. Το άρθρο 5 του Ειδικού Κανονισμού Λιμένα Θεσσα¬ 
λονίκης με αριθμό 59, αντικαθίσταται ως εξής: 

«Αρθρο 5 

Πλοήγηση - πρόσδεση - απόδεση Δ/Ξ 

1. Για την πλοήγηση, πρόσδεση, απόδεση των Δ/Ξ 
στα ναύδετα/αγκυροβόλια/νησίδα των εγκαταστάσε¬ 
ων πετρελαιοειδών, ο χρησιμοποιούμενος ελάχιστος 
αριθμός Ρ/Κ και η ελάχιστη ισχύς των μηχανών τους ή 
εναλλακτικά η ελάχιστη ελκτική δύναμη θα είναι όπως 
ορίζουν οι παρακάτω πίνακες, αναλόγως της θέσεως 
του Δ/Ξ σε έμφορτη ή άφορτη κατάσταση: 

ί.Έμφορτη κατάσταση 

α) Για πλοία μέχρι 5.000 <3Τ απαιτείται ένα (01) Ρ/Κ 
ισχύος 1.500 ΒΗΡ με ανοχή ± 10% είτε ελκτική δύναμη 
τουλάχιστον 18 Μετρικούς Τόνους. 

β) Για πλοία από 5.001 μέχρι 10.000 <3Τ απαιτούνται 
δύο (02) Ρ/Κ συνολικής ισχύος 3.000 ΒΗΡ με ανοχή ± 
10% είτε συνολική ελκτική δύναμη τουλάχιστον 36 Με¬ 
τρικούς Τόνους. 

γ) Για πλοία από 10.001 μέχρι 15.000 ΘΤ απαιτούνται 
τρία (03) Ρ/Κ συνολικής ισχύος 4.500 ΒΗΡ με ανοχή 
± 10% είτε συνολική ελκτική δύναμη τουλάχιστον 54 
Μετρικούς Τόνους. 

δ) Γ ια πλοία από 15.001 μέχρι 25.000 ΘΤ απαιτούνται 
τρία (03) Ρ/Κ συνολικής ισχύος 6.000 ΒΗΡ με ανοχή 
± 10% είτε συνολική ελκτική δύναμη τουλάχιστον 72 
Μετρικούς Τόνους. 

ε) Για πλοία από 25.001 μέχρι 40.000 ΘΤ απαιτούνται 
τέσσερα (04) Ρ/Κ συνολικής ισχύος 8.000 ΒΗΡ με ανοχή 
± 10% είτε συνολική ελκτική δύναμη τουλάχιστον 96 
Μετρικούς Τόνους. 

στ) Γ ια πλοία από 40.001 μέχρι 55.000 ΘΤ απαιτούνται 
τέσσερα (04) Ρ/Κ συνολικής ισχύος 10.500 ΒΗΡ με ανοχή 
± 10% είτε συνολική ελκτική δύναμη τουλάχιστον 126 
Μετρικούς Τ όνους. 

ζ) Για πλοία από 55.001 μέχρι 70.000 ΘΤ απαιτούνται 
τέσσερα (04) Ρ/Κ συνολικής ισχύος 12.000 ΒΗΡ με ανοχή 
± 10% είτε συνολική ελκτική δύναμη τουλάχιστον 144 
Μετρικούς Τόνους. 

η) Γ ια πλοία άνω των 70.001 ΘΤ απαιτούνται τέσσερα 
(04) Ρ/Κ συνολικής ισχύος 13.000 ΒΗΡ με ανοχή ± 10% 
είτε συνολική ελκτική δύναμη τουλάχιστον 156 Μετρι¬ 
κούς Τόνους. 

ϋ. Αφορτη κατάσταση 

α) Γ ια πλοία μέχρι 5.000 ΘΤ απαιτείται ένα (01) Ρ/Κ 


ισχύος 1.500 ΒΗΡ με ανοχή ± 10% είτε ελκτική δύναμη 
τουλάχιστον 18 Μετρικούς Τόνους. 

β) Για πλοία από 5.001 μέχρι 10.000 ΘΤ απαιτούνται 
δύο (02) Ρ/Κ συνολικής ισχύος 3.000 ΒΗΡ με ανοχή ± 
10% είτε συνολική ελκτική δύναμη τουλάχιστον 36 Με¬ 
τρικούς Τόνους. 

γ) Για πλοία από 10.001 μέχρι 15.000 ΘΤ απαιτούνται 
δύο (02) Ρ/Κ συνολικής ισχύος 4.000 ΒΗΡ με ανοχή ± 
10% είτε συνολική ελκτική δύναμη τουλάχιστον 48 Με¬ 
τρικούς Τόνους. 

δ) Για πλοία από 15.001 μέχρι 25.000 ΘΤ απαιτούνται 
δύο (02) Ρ/Κ συνολικής ισχύος 4.500 ΒΗΡ με ανοχή ± 
10% είτε συνολική ελκτική δύναμη τουλάχιστον 54 Με¬ 
τρικούς Τόνους. 

ε) Για πλοία από 25.001 μέχρι 40.000 ΘΤ απαιτούνται 
δύο (02) ή τρία (03) Ρ/Κ συνολικής ισχύος 6.500 ΒΗΡ με 
ανοχή ±10% είτε συνολική ελκτική δύναμη τουλάχιστον 
78 Μετρικούς Τόνους. 

στ) Γ ια πλοία από 40.001 μέχρι 55.000 ΘΤ απαιτούνται 
δύο (02) ή τρία (03) Ρ/Κ συνολικής ισχύος 8.000 ΒΗΡ με 
ανοχή ±10% είτε συνολική ελκτική δύναμη τουλάχιστον 
96 Μετρικούς Τ όνους. 

ζ) Για πλοία από 55.001 μέχρι 70.000 ΘΤ απαιτούνται 
τρία (03) ή τέσσερα (04) Ρ/Κ συνολικής ισχύος 9.000 
ΒΗΡ με ανοχή ± 10% είτε συνολική ελκτική δύναμη 
τουλάχιστον 108 Μετρικούς Τόνους. 

η) Για πλοία άνω των 70.001 ΘΤ απαιτούνται τρία (03) ή 
τέσσερα (04) Ρ/Κ συνολικής ισχύος 10.000 ΒΗΡ με ανοχή 
± 10% είτε συνολική ελκτική δύναμη τουλάχιστον 120 
Μετρικούς Τόνους. 

2. Ο πλοίαρχος του Δ/Ξ δύναται να προσλάβει, κατά 
την κρίση του, μεγαλύτερο αριθμό Ρ/Κ ή Ρ/Κ ισχύος ή 
ελκτικής δύναμης μεγαλύτερης των αναγραφόμενων 
στους παραπάνω πίνακες, αναλόγως των επικρατουσών 
καιρικών συνθηκών. 

3. Στις περιπτώσεις που απαιτείται η ύπαρξη δύο 
(2) Ρ/Κ κατά την πλοήγηση Δ/Ξ χωρητικότητας μέχρι 
25.000 ΘΤ, σύμφωνα με τον παραπάνω πίνακα, δεν θα 
συμμετέχει στην ομάδα των ρυμουλκών Ρ/Κ ιπποδύνα¬ 
μης μικρότερης των 1.500 ΒΗΡ είτε ελκτικής δύναμης 
μικρότερης των 18 Μετρικών Τόνων. 

4. Για την πλοήγηση Δ/Ξ χωρητικότητας άνω των 
25.001 ΘΤ, δεν θα συμμετέχει στην ομάδα των ρυμουλ¬ 
κών, Ρ/Κ ιπποδύναμης μικρότερης των 2.200 ΒΗΡ είτε 
ελκτικής δύναμης μικρότερης των 26 Μετρικών Τόνων. 

5. α. Κατά την πλοήγηση των Δ/Ξ από και προς τα 
ναύδετα/αγκυροβόλια/νησίδα των εγκαταστάσεων πε¬ 
τρελαιοειδών, η ρυμούλκηση θα εκτελείται αποκλειστικά 
με έλξη των κάβων/συρματόσχοινων που θα παρέχονται 
από τα Ρ/Κ προς το Δ/Ξ και τα οποία έχουν πιστοποιη¬ 
θεί καταλλήλως και περιγράφονται στα οικεία πιστοποι¬ 
ητικά ασφαλείας ή στην αντίστοιχη μελέτη ευστάθειας, 
οι δε χρησιμοποιούμενοι κάβοι θα πρέπει να φέρουν 
πιστοποίηση αντοχής από αναγνωρισμένο φορέα. 

β. Σε περίπτωση που, λόγω δυσμενών καιρικών συν¬ 
θηκών, απαιτηθεί η διενέργεια συγκράτησης δεξαμε- 
νόπλοιου/ων από Ρ/Κ, αυτή θα γίνεται αποκλειστικά με 
έλξη των συρματόσχοινων ασφαλείας ή άλλου ρυμουλ- 
κίου και μόνον αφού προηγουμένως αποσυνδεθούν οι 
αγωγοί φορτοεκφόρτωσης από το Δ/Ξ. Απαγορεύεται 
δε η πρόσδεση Ρ/Κ πλοίου/ων επί δεξαμενόπλοιου/ων 
και η διενέργεια πλευρικής/παράπλευρης ρυμούλκησης 
αυτών.» 

5. Το άρθρο 6 του Ειδικού Κανονισμού Λιμένα Θεσ¬ 
σαλονίκης με αριθμό 59 αντικαθίσταται ως ακολούθως: 

«Άρθρο 6 

Σειρά - Ωράριο πλοήγησης δεξαμενόπλοιων 

1. Η σειρά πλοήγησης των Δ/Ξ στα ναύδετα/αγκυρο- 
βόλια/νησίδα των εγκαταστάσεων πετρελαιοειδών θα 
καθορίζεται με μέριμνα των εγκαταστάσεων πετρε¬ 
λαιοειδών και αναλόγως της διαθεσιμότητας αυτών, 
τηρώντας ενήμερη τη Λιμενική Αρχή. 

2. Η διαδικασία πρόσδεσης - απόδεσης των Δ/Ξ κα¬ 
θώς και η πλοήγηση αυτών προς και από τα ναύδετα/ 
αγκυροβόλια/νησίδα των εγκαταστάσεων πετρελαιο¬ 
ειδών θα πραγματοποιείται μόνον κατά τη διάρκεια 
της ημέρας και θα πρέπει να έχει ολοκληρωθεί πριν 
τη δύση του ηλίου. 

3. Ο χρόνος έναρξης εργασίας για τους χειρισμούς 
πρόσδεσης ορίζεται ως ακολούθως: 

α) Για πλοία ολικού μήκους άνω των 200 μ. μέχρι και 
δυο (02) ώρες πριν τη δύση του ηλίου. 

β) Γ ια πλοία ολικού μήκους από 120 μ. έως 200μ. μέχρι 
και μιάμιση (1,5) ώρα πριν τη δύση του ηλίου. 

γ) Γ ια πλοία ολικού μήκους κάτω των 120 μ. μέχρι και 
μία (01) ώρα πριν τη δύση του ηλίου.» 

6. Το άρθρο 7 του Ειδικού Κανονισμού Λιμένα Θεσ¬ 
σαλονίκης με αριθμό 59 αντικαθίσταται ως ακολούθως: 

«Άρθρο 7 

Λάντζες εκτέλεσης καβοδετικών εργασιών 

ί. Γ ια την εκτέλεση των καβοδετικών εργασιών στα 
ναύδετα/αγκυροβόλια/νησίδα των εγκαταστάσεων πε¬ 
τρελαιοειδών θα χρησιμοποιούνται λάντζες οι οποίες 
πρέπει να διαθέτουν τα κάτωθι τεχνικά χαρακτηριστικά: 
α) Να είναι κατασκευασμένες από κατάλληλο υλικό με 
επαρκή αντοχή και να διαθέτουν σύστημα ρυμούλκησης, 
β) Να έχουν συνολικό μήκος τουλάχιστον δέκα (15) 
μέτρων. 

γ) Να πληρούν τις διατάξεις της ισχύουσας νομοθε¬ 
σίας για την κατηγορία και τους εκτελούμενους πλόες 
τους και να είναι εφοδιασμένες με τα πιστοποιητικά 
που προβλέπονται από αυτές. 

δ) Να πληρούν τις διατάξεις περί ευστάθειας Ρ/Κ σκα¬ 
φών του Π.Δ. 1337/1981, για κατηγορία πλόων εντός και 
πέριξ λιμένος. 

2. Επιπλέον, οι προαναφερόμενες λάντζες πρέπει να 
είναι εφοδιασμένες με τον κάτωθι εξοπλισμό: 

α) Γάντζο ρυμούλκησης του κάβου πρόσδεσης των 
πλοίων. 

β) Διάταξη αυτόματης απασφάλισης καθώς και τη¬ 
λεχειριζόμενη απασφάλιση του γάντζου από το χώρο 
πηδαλιουχίας. 

γ) Άγκιστρο σε βραχίονα επαρκούς μήκους, 
δ) Ηλεκτρομηχανή. 

ε) Υδραυλικό κόφτη (ένα τουλάχιστον τεμάχιο ανάλο¬ 
γου μεγέθους των πρυμνήσιων των δεξαμενόπλοιων), 
στ) Τσεκούρια (δύο τεμάχια μεγάλου μεγέθους), 
ζ) Προβολέα (ένα τουλάχιστον τεμάχιο 1.500 \Λ/ΑΤΤ). 
η) Αντιασφυξιογόνες προσωπίδες για όλα τα μέλη 
του πληρώματος. 

θ) Σπινθηροπαγίδες ή άλλη κατάλληλη προστατευ¬ 
τική διάταξη στις εξατμίσεις των κυρίων μηχανών και 
βοηθητικών μηχανημάτων. 

3. Η τήρηση των προϋποθέσεων των περιπτώσεων (γ) 


και (δ) παραγράφου 1 και της παραγράφου 2 θα πιστο¬ 
ποιείται με σχετική βεβαίωση του ΥΝΑ/ΚΕΕΠ ή ΤΚΕΠ ή 
από τον οργανισμό που παρακολουθεί το πλοίο. 

4. Οι ήδη υπάρχουσες λάντζες που εκτελούν καβο- 
δετικές εργασίες, οφείλουν να συμμορφωθούν με τις 
απαιτήσεις των παραγράφων 1 και 2 σε χρονικό διάστη¬ 
μα έξι (06) μηνών από την έναρξη ισχύος του παρόντος 
Κανονισμού. 

5. Οι λάντζες που εκτελούν καβοδετικές εργασίες, 
πρέπει να έχουν ορισθεί εκ των προτέρων από τους 
ναυτικούς πράκτορες ή τους πλοιάρχους των Δ/Ξ και 
να είναι εφοδιασμένες με άδεια ή έγκριση δραστηριο- 
ποίησης Λιμενικής Αρχής, σύμφωνα με τις προϋποθέσεις 
των ισχυουσών διατάξεων. 

6. Με μέριμνα των εγκαταστάσεων ορίζονται λάντζες 
που θα πρέπει να βρίσκονται πλησίον των Δ/Ξ, προς πα¬ 
ροχή άμεσης βοήθειας, όταν επικρατούν άνεμοι έντασης 
άνω των πέντε (05) όβαυίοΓί, τηρουμένων των προϋπο¬ 
θέσεων του ΕΑΝ 9. Οι πίνακες με τις κατά τα ανωτέρω 
οριζόμενες λάντζες θα αποστέλλονται στο Κεντρικό 
Λιμεναρχείο Θεσσαλονίκης μηνιαίως. 

7. Τα πληρώματα των λαντζών κατά την εκτέλεση 
των καβοδετικών εργασιών, θα φέρουν υποχρεωτικά 
ατομικές σωσίβιες ζώνες και θα φορούν αντιολισθητικά 
υποδήματα ασφαλείας.» 

7. Το άρθρο 8 του Ειδικού Κανονισμού Λιμένα Θεσ¬ 
σαλονίκης με αριθμό 59 αντικαθίσταται ως ακολούθως: 

«Αρθρο 8 

Γ ενικές υποχρεώσεις 
εγκαταστάσεων πετρελαιοειδών 

1. Οι εγκαταστάσεις πετρελαιοειδών που διατηρούν 
αγκυροβόλια στο Β-ΒΔ όρμο Θεσσαλονίκης, πέραν 
της τήρησης των υποχρεώσεων τους που απορρέουν 
από την κείμενη νομοθεσία περί επιθεώρησης έκδοσης 
πιστοποιητικών κ.λπ. των θαλάσσιων εγκαταστάσεων 
τους (νησίδα, ναύδετα, υποβρύχιες σωληνώσεις), έχουν 
και τις κάτωθι υποχρεώσεις: 

α. Τον καθαρισμό τουλάχιστον μία φορά το μήνα των 
ναυδέτων από πάσης φύσεως ακαθαρσίες. 

β. Το χρωματισμό των ναυδέτων μία φορά το χρόνο 
με τη χρήση ανακλαστικών κατά τη νύχτα χρωμάτων. 

γ. Τη φωτοσήμανση των ναυδέτων. 

δ. Τον εφοδιασμό των ναυδέτων με γάντζους ταχείας 
αποσύνδεσης ώστε να απελευθερώνονται πολύ γρήγο¬ 
ρα, όταν απαιτείται, τα πρυμνήσια (σύρματα και κάβοι 
των δεξαμενοπλοίων). 

ε. Τον εφοδιασμό της νησίδας με ταχύπλοη σωστική 
λέμβο, τα τεχνικά χαρακτηριστικά της οποίας ορίζονται 
στον εκάστοτε ισχύοντα Διεθνή Κώδικα Σωστικών Μέ¬ 
σων (Ι_3Α Θοάθ). Η λέμβος αυτή θα στελεχώνεται από 
κατόχους κατάλληλης πιστοποίησης που θα αποδεικνύ- 
ει την εκπαίδευση τους σύμφωνα με την ΔΣ 3ΤΘ\Λ/ 78/ 
ΚΕΦ Α-νΐ/2-2, όπως ισχύει. 

2. Οι εγκαταστάσεις πετρελαιοειδών που διατηρούν 
αγκυροβόλια στο Β-ΒΔ όρμο Θεσσαλονίκης λαμβάνουν 
τα μέτρα ασφάλειας που προβλέπονται από την κείμενη 
νομοθεσία για την ασφαλή διεξαγωγή των εργασιών 
φορτοεκφόρτωσης των διακινουμένων φορτίων. 

3. α) Κάθε εγκατάσταση πετρελαιοειδών υποχρεούται 
να διαθέτει, πέραν του «Σχεδίου έκτακτης Ανάγκης για 
την αντιμετώπιση περιστατικών ρύπανσης» (ΕΘΡ) σύμ¬ 
φωνα με το Π.Δ. 11/2002 (Α' 06), και «ΣΧΕΔΙΟ ΑΝΤΙΜΕ- 

ΤΩΠΙΣΗΣ ΑΤΥΧΗΜΑΤΩΝ», το οποίο πρέπει να προβλέπει 
τις ενέργειες της εγκατάστασης, σε περίπτωση ατυ¬ 
χήματος ή έκτακτης ανάγκης γενικά, ή ατυχήματος σε 
Δ/Ξ που φορτοεκφορτώνουν στα αγκυροβόλια ή νησίδα, 
σε διάφορες περιπτώσεις (π.χ εκδήλωση πυρκαγιάς, 
θραύση των μέσων πρόσδεσης, αποσύνδεση ελαστικού 
αγωγού λόγω δυσμενών καιρικών συνθηκών, καθώς και 
διαδικασία χειρισμού και ασφάλισης αυτού μετά την 
ρίψη του στη θάλασσα, έκτακτη αναχώρηση Δ/Ξ κλπ.). 
Ο υπεύθυνος φορτοεκφόρτωσης «εγκατάστασης», κατά 
τα οριζόμενα στην παράγραφο 19 του άρθρου 3 του 
Γενικού Κανονισμού Λιμένων αριθμ. 18 (Β' 12 /1999), θα 
είναι και ο εντεταλμένος - εξουσιοδοτημένος από την 
εγκατάσταση για να εφαρμόσει το σχέδιο αυτό. Το 
σχέδιο θα υποβάλλεται στην Λιμενική Αρχή κάθε έτος, 
από 10 έως 30 Ιανουάριου, και οποιαδήποτε τροποποίη¬ 
ση - μεταβολή θα γνωστοποιείται άμεσα και εγγράφως 
στη Λιμενική Αρχή, με ευθύνη της εγκατάστασης. 

β) Οι εγκαταστάσεις πετρελαιοειδών που διατηρούν 
αγκυροβόλια στον Όρμο Θεσσαλονίκης υποχρεούνται 
να τηρούν ημερολόγιο, στο οποίο θα καταγράφουν τις 
προσεγγίσεις και αναχωρήσεις των πλοίων, καθώς και 
όλες τις λειτουργίες που διενεργούνται κατά τη διάρ¬ 
κεια της φορτοεκφόρτωσης των Δ/Ξ (έναρξη εκφόρ- 
τωσης/φόρτωσης, διακοπή ροής φορτίου, αποσύνδεση 
αγωγού, εκκένωση αγωγού, καταχώριση διεύθυνσης και 
έντασης ανέμου σύμφωνα με διατιθέμενο ανεμόμετρο 
κατά την έναρξη της φορτοεκφόρτωσης και κάθε δυ¬ 
σμενέστερη μεταβολή μέχρι πέρατος διαδικασιών, κλπ.). 
Το ημερολόγιο θα υπογράφεται από τον κατά νόμο 
υπεύθυνο της εγκατάστασης. 

Τα ημερολόγια αυτά θα διατηρούνται εις το διηνεκές, 
θα είναι φυλλομετρημένα και θεωρημένα από τη Λιμε¬ 
νική Αρχή, η οποία θα καθορίζει τον τύπο τους, και θα 
είναι διαθέσιμα σε κάθε ζήτηση από τη Λιμενική Αρχή 
για έλεγχο. 

4. Κάθε εγκατάσταση υποχρεούται να διαθέτει με¬ 
τρητή της έντασης του ανέμου (ανεμόμετρο), καθώς 
και μετρητή της διεύθυνσης του ανέμου (ανεμοδείκτη) 
με καταγραφικό εξοπλισμό, προς εφαρμογή των προ¬ 
ϋποθέσεων λειτουργίας της, σύμφωνα με το άρθρο 4 
παράγραφος 1 του παρόντος, την έγκριση περιβαλλοντι¬ 
κών όρων της εγκατάστασης και τους πίνακες ελέγχου 
ασφαλείας (οΌβοΚ ΙίδΙε). Τις καταγραφές οφείλει η κάθε 
εταιρεία να διατηρεί επί πενταετία και να τις επιδεικνύει 
σε κάθε ζήτηση της Λιμενικής Αρχής για έλεγχο. 

5. Υπεύθυνος για την ασφαλή εκτέλεση των φορτοεκ¬ 
φορτώσεων πετρελαιοειδών στα Δ/Ξ είναι ο εκάστοτε 
Υπεύθυνος Φορτοεκφόρτωσης των Εγκαταστάσεων.» 


Άρθρο 3 
Κυρώσεις 

Οι παραβάτες του παρόντος Κανονισμού, η εκτέλεση 
του οποίου ανατίθεται στη Λιμενική Αρχή Θεσσαλονί¬ 
κης, ανεξάρτητα από τις συντρέχουσες ποινικές και 
αστικές ευθύνες κατά την ισχύουσα νομοθεσία, υπό- 
κεινται και στις κυρώσεις του άρθρου 157 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του Ν.Δ. 187/1973 (Α' 261), όπως τροποποιήθηκε 
και ισχύει. 

Θεσσαλονίκη, 24 Φεβρουάριου 2014 

Ο Κεντρικός Λιμενάρχης 
ΑΡΧΙΠΛΟΙΑΡΧΟΣ Λ.Σ. ΧΡΗΣΤΟΣ ΖΑΦΕΙΡΙΟΥ 

Αρθρο δεύτερο 
Έναρξη ισχύος 

Η εφαρμογή του Ειδικού αυτού Κανονισμού Λιμένα 
αρχίζει ένα μήνα μετά τη δημοσίευσή του στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Μαΐου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(5) 

Στο ΦΕΚ τεύχος Β' 2329/17.09.2013 που δημοσιεύθηκε η 
υπ’ αριθ. ΔΙΑΠ/4852/1713/Π10/5/137/Ε/Ν.3299/04/11-09-2013 
απόφαση του Περιφερειάρχη Κρήτης που αφορά στην 
Τροποποίηση, Ολοκλήρωση, Οριστικοποίηση κόστους 
και έναρξης παραγωγικής λειτουργίας της επένδυσης 
της επιχείρησης ΚΟΤΣΙΦΑΚΗ ΔΕΣΠΟΙΝΑ ΚΑΙ ΣΙΑ ΟΕ στις 
διατάξεις του Ν.3299/2004, όπως τροποποιήθηκε με τον 
Ν. 3522/2006 και ισχύει, γίνεται η παρακάτω διόρθωση: 

Από το εσφαλμένο στην παράγραφο 4 της με αρ. 
ΔΙΑΠ/4852/1713/Π10/5/137/Ε/Ν. 3299/04/11-09-2013 Από¬ 
φασης: «Λειτουργεί παραγωγικά από την 11η/07/2011» 
(ημερομηνία έκδοσης σήματος ΕΟΤ)», 

στο ορθό: «Λειτουργεί παραγωγικά από την 
21η/05/2013» (ημερομηνία πρόσληψης προσωπικού). 

(Από την Περιφέρεια Κρήτης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννββιπ35ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 3732905 1 40008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































